**Informatīvais ziņojums**

**Par Ārlietu ministrijas valsts pamatbudžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” apropriācijas pārdali starp apakšprogrammām un budžeta izdevumu kodiem atbilstoši ekonomiskajām kategorijām**

**Ievads**

Saskaņā ar likuma „Par valsts budžetu 2014.gadam” 35.panta pirmajā punktā noteikto – ja ir pieņemts attiecīgs Ministru kabineta lēmums, finanšu ministram ir tiesības veikt apropriācijas pārdali ministrijas vai citas centrālās valsts iestādes budžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” ietvaros, Ārlietu ministrija (Latvijas prezidentūras Eiropas savienības Padomē sekretariāts) ir sagatavojusi informatīvo ziņojumu „Par Ārlietu ministrijas valsts pamatbudžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” apropriācijas pārdali starp apakšprogrammām un budžeta izdevumu kodiem atbilstoši ekonomiskajām kategorijām”.

**Pašreizējās situācijas raksturojums**

2014.gadā, pamatojoties uz Ministru kabineta 2013.gada 28.augusta rīkojumu Nr.401 „Par nepieciešamo finansējumu 2014.gadam, lai sagatavotu un nodrošinātu Latvijas prezidentūru Eiropas Savienības Padomē 2015.gadā”, likumā „Par valsts budžetu 2014.gadam”, un ievērojot Ministru kabineta 2014.gada 17.jūnija sēdē atbalstītās izmaiņas (protokols Nr.33 88.§), tika apstiprināts finansējums resora „Ārlietu ministrija” budžeta programmā 96.00.00 „Latvijas prezidentūras Eiropas Savienības Padomē nodrošināšana 2015.gadā” Ārlietu ministrijai – 24 357 493 *euro* apmērā, tai skaitā apakšprogrammā 96.03.00. „Latvijas prezidentūras Eiropas Savienības Padomē nodrošināšana 2015.gadā (ministrijas pasākumi) 15 002 987 *euro* un apakšprogrammā 96.02.00. „Latvijas prezidentūras Eiropas Savienības Padomē nodrošināšana 2015.gadā (centralizētie pasākumi)” 7 235 127 *euro*.

Apakšprogrammas 96.03.00 ietvaros, bez papildus līdzekļu budžetā piesaistes un pārdales starp ekonomiskās klasifikācijas kodiem, izstrādājot detalizētu Ārlietu ministrijas diplomātisko pārstāvniecību ārvalstīs izmantošanas iespējas Latvijas prezidentūras Eiropas Savienības Padomē (turpmāk – prezidentūra) laikā plānu un izvērtējot efektīvāko risinājumu, ir secināts, ka vēstniecībai Ungārijas Republikā, piešķirtais finansējums drošības sistēmu izbūvei 177 859 *euro* apmērā, tiks izmantots daļēji, atlikusī daļa ir novirzāma telpu remontdarbiem un pielāgošanas darbiem prezidentūras nodrošināšanai citās pārstāvniecībās, piemēram, vēstniecībās Lietuvas Republikā, Somijas Republikā, pārstāvniecībā ANO Ženēvā un citās diplomātiskajās un konsulārajās pārstāvniecībās. Vienlaicīgi, gatavojoties prezidentūrai, ir papildu nepieciešams iegādāties materiāltehnisko nodrošinājumu reprezentācijas vajadzībām prezidentūras laikā – servīzes vai trauku komplekti, galda piederumi, galdauti, salvetes un tamlīdzīgi – Latvijas Republikas Pastāvīgās pārstāvniecības Eiropas Savienībā vajadzībām, kā arī citām diplomātiskajām un konsulārajām pārstāvniecībām.

Apakšprogrammas 96.02.00 ietvaros no prezidentūras pasākumiem telpu tehniskā aprīkojuma un biroja tehnikas īrei un iegādei paredzētā finansējuma kopsumma 1 427 432 *euro,* izvērtējot tehnisko risinājumu datoru un telefonu tīklu infrastruktūras pielāgošanas iespējas Latvijas Nacionālajā bibliotēkā, rasts risinājums, ka daļu šo darbu, finansējuma 63 154 *euro* apmērā, var veikt „Nacionālā būvkompāniju apvienība”. Prezidentūras publiskās diplomātijas un kultūras programmai atvēlētajā finansējumā kopsumma 1 357 309 *euro*, tai skaitā kultūras projektu satura izstrādāšanai, loģistikas nodrošināšanai un tehniskai sagatavošanai, efektīvākais un racionālākais risinājums ir finansējumu dotācijas veidā nodot piecām Kultūras ministrijas pārziņā esošajām valsts kapitālsabiedrībām, kā konkrēto prezidentūras kultūras projektu īstenotājām:

VSIA “Latvijas Koncerti” pārstāvētā valsts kamerorķestra “Sinfonietta Rīga” koncertu nodrošināšanai Frankfurtē, Hamburgā, Minhenē un Sanktpēterburgā, Latvijas Radio Teodora Kalniņa kora koncertu nodrošināšanai Londonā, Neapolē un Briselē, kā arī abu kolektīvu kopprojekta koncertu nodrošināšanai Minskā un Kijevā plānots 268 923 *euro* apmērā;

VSIA „Latvijas Nacionālā Opera” latviešu oriģināloperas „Valentīna” viesizrādes nodrošināšanai Berlīnē, kā arī Latvijas Nacionālās Operas pakalpojumu apmaksai prezidentūras atklāšanas koncertam Rīgā kopā 71 896 *euro* apmērā;

VSIA „Latvijas Nacionālais Simfoniskais orķestris” prezidentūras atklāšanas koncerta Latvijas Nacionālajā operā īstenošanai Rīgā un koncerta nodrošināšanai Parīzē kopā 70 818 *euro*;

VSIA ”Valsts Akadēmiskais koris Latvija” dalības nodrošināšanai prezidentūras atklāšanas koncertos Rīgā, Berlīnē un Parīzē, Eiropas un Āzijas izglītības ministru sanāksmei pieskaņota koncerta nodrošināšanai Rīgā, kā arī koncertu īstenošanai Ņujorkā un Bostonā kopsummā 2014.gadā 150 959 *euro* apmērā;

VSIA “Kremerata Baltica” prezidentūras starptautiskajā kultūras programmā iekļauti Gidona Krēmera un “Kremerata Baltica” koncerti Briselē, Milānā, Odesā un Luksemburgā kopā 41 150 *euro* apmērā.

**Priekšlikumi turpmākai rīcībai**

Ārlietu ministrija (Latvijas prezidentūras Eiropas savienības Padomē sekretariāts) ir izanalizējis 2014.gada valsts pamatbudžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” izdevumus, finanšu nepieciešamību, pieejamo apropriāciju un secina, ka nepieciešams pārdalīt finansējumu starp budžeta izdevumu kodiem atbilstoši ekonomiskajām kategorijām un veikt šādas budžeta izmaiņas apakšprogrammā „96.02.00 Latvijas prezidentūras Eiropas Savienības Padomē nodrošināšana 2015.gadā (centralizētie pasākumi)”:

1. samazināt izdevumus preču un pakalpojumu apmaksai par 666 900 *euro*;
2. palielināt izdevumus valsts budžeta kapitālo izdevumu transfertiem no valsts pamatbudžeta dotācijas no vispārējiem ieņēmumiem uz valsts pamatbudžetu Kultūras ministrijai par 63 154  *euro* samaksai datoru un telefona tīklu infrastruktūras izmaiņām prezidentūras vajadzībām Latvijas Nacionālajā bibliotēkā;
3. palielināt izdevumus valsts un pašvaldību budžeta dotāciju komersantiem par 603 746 euro, (VSIA “Latvijas Koncerti” –  268 923 *euro*; VSIA „Latvijas Nacionālā Opera” – 71 896 *euro*; VSIA „Latvijas Nacionālais Simfoniskais orķestris” – 70 818 *euro*; VSIA „Valsts Akadēmiskais koris Latvija” - 150 959 *euro*; VSIA “Kremerata Baltica”- 41 150 *euro*).

Apropriācijas pārdale paredz veikt attiecīgas izmaiņas budžeta apakšprogrammā 96.02.00 „Latvijas prezidentūras Eiropas Savienības Padomē nodrošināšana 2015.gadā (centralizētie pasākumi)” un Kultūras ministrijas programmā 96.00.00 „Latvijas prezidentūras Eiropas Savienības Padomē nodrošināšana 2015.gadā”, nepalielinot gada kopējo izdevumu un ieņēmumu apjomu, kas atspoguļotas tabulā.

*tabula*

*Euro*

|  |  |  |  |
| --- | --- | --- | --- |
| Apakšprogramma | Apstiprināts 2014.gada budžets (ar veiktajām izmaiņām) | Priekšlikumi izmaiņām | 2014.gada budžets ar izmaiņām |
| Resursi izdevumu segšanai | 7 235 127 | 0 | 7 235 127 |
| Dotācija no vispārējiem ieņēmumiem | 7 235 127 | 0 | 7 235 127 |
| Vispārējā kārtībā sadalāmā dotācija no vispārējiem ieņēmumiem | 7 235 127 | 0 | 7 235 127 |
| Izdevumi – kopā | 7 235 127 | 0 | 7 235 127 |
| Uzturēšanas izdevumi | 5 113 016 | -63 154 | 5 049 862 |
| Kārtējie izdevumi | 4 818 596 | -666 900 | 4 151 696 |
| Atlīdzība | 41 900 |  | 41 900 |
| Atalgojums | 35 319 |  | 35 319 |
| Preces un pakalpojumi | 4 776 696 | -666 900 | 4 109 796 |
| Subsīdijas un dotācijas | 0 | 603 746 | 603 746 |
| Subsīdijas un dotācijas komersantiem, biedrībām un nodibinājumiem, izņemot lauksaimniecības ražošanu | 0 | 603 746 | 603 746 |
| Valsts un pašvaldību budžeta dotācija komersantiem, biedrībām, nodibinājumiem un fiziskām personām | 0 | 603 746 | 603 746 |
| Valsts un pašvaldību budžeta dotācija komersantiem |  | 603 746 | 603 746 |
| Uzturēšanas izdevumu transferti | 294 420 | 0 | 294 420 |
| Valsts budžeta uzturēšanas izdevumu transferti | 294 420 | 0 | 294 420 |
| Valsts budžeta uzturēšanas izdevumu transferti no valsts pamatbudžeta uz valsts pamatbudžetu | 294 420 | 0 | 294 420 |
| Valsts budžeta uzturēšanas izdevumu transferti no valsts pamatbudžeta dotācijas no vispārējiem ieņēmumiem uz valsts pamatbudžetu | 294 420 |  | 294 420 |
| Kapitālie izdevumi | 2 122 111 | 63 154 | 2 185 265 |
| Pamatkapitāla veidošana | 2 122 111 | 0 | 2 122 111 |
| Kapitālo izdevumu transferti | 0 | 63 154 | 63 154 |
| Valsts budžeta kapitālo izdevumu transferti | 0 | 63 154 | 63 154 |
| Valsts budžeta kapitālo izdevumu transferti no valsts pamatbudžeta uz valsts pamatbudžetu | 0 | 63 154 | 63 154 |
| Valsts budžeta kapitālo izdevumu transferti no valsts pamatbudžeta dotācijas no vispārējiem ieņēmumiem uz valsts pamatbudžetu |  | 63 154 | 63 154 |

Papildus norādāms, ka apropriācijas pārdale neietekmēs nākamajiem periodiem noteiktos maksimāli pieļaujamos izdevumu apjomus un sekmēs iespēju sasniegt programmas rezultatīvos rādītājus.

Saskaņā ar Likuma par budžetu un finanšu vadību 9.panta trīspadsmitās daļas 1.punktu un likuma „Par valsts budžetu 2014.gadam” 32. un 35.pantu, finanšu ministram ir tiesības budžeta resoram gadskārtējā valsts budžeta likumā noteiktās apropriācijas ietvaros pārdalīt apropriāciju starp programmām, apakšprogrammām un budžeta izdevumu kodiem atbilstoši ekonomiskajām kategorijām, ja ir pieņemts attiecīgs Ministru kabineta lēmums.

Ņemot vērā šo informatīvo ziņojumu un tam pievienoto protokollēmumu, tiek izpildīti Ministru kabineta 2014.gada 17.jūnija noteikumi Nr.317 “Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu”, līdz ar to papildus procedūru piemērošana nav lietderīga.

Ņemot vērā minēto, lūdzam Ministru kabinetu atbalstīt iesniegto priekšlikumu par Ārlietu ministrijas valsts pamatbudžeta programmas 96.00.00„Latvijas prezidentūras Eiropas Savienības Padomē nodrošināšana 2015.gadā” ietvaros apropriācijas pārdali starp apakšprogrammām un budžeta izdevumu kodiem atbilstoši ekonomiskajām kategorijām un apakšprogrammām.

Ārlietu ministrs E. Rinkēvičs

Vīzas :

Valsts sekretārs A.Pildegovičs

Latvijas prezidentūras Eiropas Savienības Padomē

sekretariāta direktore K.Pommere

08.08.2014. 10:22

1224

Dz. Liepiņa, 67011759

dzidra.liepina@es2015.lv